લખનઉ : મથુરામાં ધર્મનાં મંચપરથી ભાજપનાં રાષ્ટ્રીય અધ્યક્ષ અમિત શાહે સરકારની ઉપલબ્ધિમાં ધર્મ અને અધ્યાત્મને પણ જોડી દીધો હતો. સોમવારે વૃંદાવનમાં પ્રિયાકાંતજૂ મંદિર મહોત્સવમાં પહોંચેલા શાહે કહ્યું કે મોદી સરકાર દુનિયાભરમાં ભારતનાં વૈભવનાં ધજા ફરકાવી રહ્યું છે. અહીંના અધ્યાત્મનો પ્રભાવશાળી સંદેશ આપીને સનાતન ધર્મની રક્ષા પણ કરી રહ્યા છે. શાહે કહ્યું કે ગુજરાત અને વૃંદાવન વચ્ચે અતુટ સંબંધ છે. આ સંબંધ ભગવાન કૃષ્ણ દ્વારા સ્થાપિત કરાયેલો છે. વૃંદાવન પ્રત્યે આ દુનિયાભરનાં લોકોની આસ્થા જ છે કે શ્રીકૃષ્ણનાં જન્મદિવસ પ્રસંગે વગર કોઇ આમંત્રણે જ દોડીને આવે છે.